**Zápisnica**

z devätnásteho zasadnutia Obecného zastupiteľstva v Rúbani, konaného

dňa 11. decembra 2020 o 1700 hodine v kultúrnom dome

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné. Poslanec Zoltán Ešek svoju neúčasť ospravedlnil.

Rokovanie sa konalo za prísnych bezpečnostných a preventívnych opatrení.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Stanovisko hlavného kontrolóra obce Rúbaň k návrhu rozpočtu obce Rúbaň na rok 2021 a viacročného rozpočtu obce Rúbaň na roky 2021-2023
5. Návrh rozpočtu obce Rúbaň na rok 2021 a viacročného rozpočtu obce Rúbaň na roky 2021-2023
6. Návrh na VIII. úpravu rozpočtu obce Rúbaň na rok 2020
7. VŠEOBECNE ZÁVÄZNÉ NARIADENIE OBCE č. 4/2020 o nakladaní s komunálnymi odpadmi a drobnými stavebnými odpadmi na území obce Rúbaň
8. Žiadosť o poskytnutie dotácie na spracovanie územnoplánovacej dokumentácie
9. Zmluva o dielo na vypracovanie územnoplánovacej dokumentácie
10. Memorandum o spolupráci na príprave a  implementácii Integrovanej územnej stratégie Strategicko-plánovacieho regiónu Nové Zámky ako súčasti Integrovanej územnej stratégie Nitrianskeho samosprávneho kraja
11. Rôzne
12. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

 Predsedujúca určila za zapisovateľku Helenu Kanyicskovú a za overovateľov zápisnice určila Imricha Petríka a Anetu Vašovú.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Ing. Zoltána Tamašeka, PaedDr. Kristínu Pócsovú a Imricha Petríka.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**4/ Stanovisko hlavného kontrolóra obce Rúbaň k návrhu rozpočtu obce Rúbaň na rok 2021 a viacročného rozpočtu obce Rúbaň na roky 2021-2023**

Starostka obce, Ing. Štěpánka Zacharová konštatovala, že poslancom obecného zastupiteľstva bol predložený materiál – Stanovisko hlavného kontrolóra obce Rúbaň k návrhu rozpočtu obce Rúbaň na rok 2021 a viacročného rozpočtu obce Rúbaň na roky 2021-2023, ktorý tvorí prílohu zápisnice pod písmenom C. Podľa § 18 zákona č. 369/1990 Zb. obecnom zriadení v znení neskorších predpisov hlavný kontrolór obce vypracúva stanovisko k návrhu rozpočtu obce pred jeho schválením.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č. 156** zo dňa **11.12.2020**

Obecné zastupiteľstvo v Rúbani

**berie na vedomie**

stanovisko hlavného kontrolóra obce Rúbaň k návrhu rozpočtu obce Rúbaň na rok 2021 a viacročného rozpočtu obce Rúbaň na roky 2021 - 2023

**5/ Návrh rozpočtu obce Rúbaň na rok 2021 a viacročného rozpočtu obce Rúbaň na roky 2021-2023**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh rozpočtu obce Rúbaň na rok 2021 a viacročného rozpočtu obce Rúbaň na roky 2021-2023, ktorý tvorí prílohu zápisnice pod písmenom D. Rozpočet obce je základným finančným nástrojom finančného hospodárenia obce v príslušnom rozpočtovom roku. Pri zostavovaní návrhu rozpočtu boli striktne dodržané príslušné ustanovenia zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. V zmysle § 9 ods. 2 zákona č. 369/1990 Zb. o obecnom zriadení v znení neskorších predpisov musí byť rozpočet obce zverejnený najmenej na dobu 15 dní pred rokovaním obecného zastupiteľstva na úradnej tabuli obce, webovom sídle obce a na centrálnej elektronickej úradnej tabuli. Návrh rozpočtu bol na úradnej tabuli obce,  na webovom sídle obce a na centrálnej elektronickej úradnej tabuli zverejnený dňa 25.11.2020. Obyvatelia obce sa k návrhu nevyjadrili respektíve nepredložili žiadne pripomienky.

Starostka obce zdôraznila, že tvorba rozpočtu na rok 2021 je vo veľkej miere v dôsledku pandémie COVID – 19 ovplyvnená prepadom slovenskej ekonomiky. Pri tvorbe návrhu rozpočtu sa zvolil konzervatívny prístup, nakoľko podľa prognóz Ministerstva financií SR sa očakáva zníženie príjmu z výnosu dane z príjmov fyzických osôb. Tento príjem obce tvorí gro z bežných príjmov obce.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Imrich Petrík, poslanec:*

* *dopyt k transferom pre materskú školu, poprosil zdôvodniť pokles navrhovaných rozpočtových príjmov na rok 2021 v porovnaní  so skutočným plnením v roku 2020*
* *upozornil na chybu pri písaní v časti  kapitálových výdavkov – nákup budov a objektov*

*Ing. Zoltán Tamašek, poslanec:*

* *dopyt k transferom na aktivačné práce*
* *dopyt k transferom z rozpočtu VÚC*

*Erika Csölleová, prednostka úradu*

* *na položke transfery pre materskú školu v roku 2020 je zaznamenané vysoké plnenie z dôvodu refundácie miezd a odvodov pre zamestnancov materskej školy v súvislosti s udržaním pracovných miest (pandemické opatrenia)*

*Ing. Štěpánka Zacharová, starostka obce*

* *k transferom na aktivačné práce – obec rozpočtuje príjmy v závislosti od účasti na projektoch realizovaných cez Úrad práce, sociálnych vecí a rodiny rozpočtované príjmy*
* *k transferom z rozpočtu VÚC - na NSK Nitra boli našou obcou v septembri 2020 podané 3 žiadosti o poskytnutie dotácie na podporu kultúry, športu a cestovného ruchu, o týchto žiadostiach budú poslanci NSK rozhodovať približne v apríli 2021, v prípade schválenia žiadostí, príjmy z dotácií je možné rozpočtovať cez úpravu rozpočtu*

 Starostka obce sa uistila, že k predloženým návrhom uznesenia niet viac pripomienok, doplňujúcich alebo pozmeňujúcich návrhov.

 Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **157** zo dňa **11.12.2020**

Obecné zastupiteľstvo v Rúbani

1. **schvaľuje**
	1. zostavenie a predkladanie rozpočtu obce Rúbaň na rok 2021 bez programovej štruktúry
	2. rozpočet obce Rúbaň podľa prílohy na rok 2021 v zmysle § 11 ods. 4 zákona č. 369/1990 Zb. o obecnom zriadení
2. **berie na vedomie**
	1. viacročný rozpočet obce Rúbaň na roky 2021-2023

**6/ Návrh na VIII. úpravu rozpočtu obce Rúbaň na rok 2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh na VIII. úpravu rozpočtu obce Rúbaň na rok 2020, ktorý tvorí prílohu zápisnice pod písmenom E. Prednostka úradu, Erika Csölleová uviedla, že rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na VIII. úpravu rozpočtu Obce Rúbaň na rok 2020 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. V súvislosti s plánovaným nákupom materiálu na verejné osvetlenie – vianočné dekory bol predložený dodatok k návrhu na VIII. úpravu rozpočtu obce Rúbaň na rok 2020.

Pri vypracovaní návrhu bolo zohľadnené očakávané plnenie rozpočtu na rok 2020 a na základe týchto skutočností je navrhnutá táto zmena. Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia a doplňujúceho dodatku k návrhu na úpravu rozpočtu predloženého na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **158** zo dňa **11.12.2020**

Obecné zastupiteľstvo v Rúbani

**schvaľuje**

VIII. úpravu rozpočtu Obce Rúbaň na rok 2020 s dodatkom

**7/ VŠEOBECNE ZÁVÄZNÉ NARIADENIE OBCE č. 4/2020 o nakladaní s komunálnymi odpadmi a drobnými stavebnými odpadmi na území obce Rúbaň**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - VŠEOBECNE ZÁVÄZNÉ NARIADENIE OBCE č. 4/2020 o nakladaní s komunálnymi odpadmi a drobnými stavebnými odpadmi na území obce Rúbaň, ktorý tvorí prílohu zápisnice pod písmenom F. Materiál sa predkladá na základe novelizácie zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov a na základe poznatkov z praxe pri nakladaní s odpadom na území obce Rúbaň.

Návrh VZN bol v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov zverejnený na úradnej tabuli obce, webovom sídle obce a na Centrálnej úradnej elektronickej tabuli umiestnenej na Ústrednom portáli verejných služieb ľuďom dňa 25.11.2020. Pripomienky k návrhu VZN (najmenej desaťdňová lehota - § 6 ods. 4 citovaného zákona) neboli predložené. Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Ing. Zoltán Tamašek, poslanec:*

* *kvitoval zriadenie zberného miesta na zber jedného oleja*

*Ing. Štěpánka Zacharová, starostka obce:*

* *v porovnaní s platným VZN sa v  navrhovanom VZN najväčšie zmeny dotkli zberu jedlých olejov a tukov z domácností, zavedenia povinnosti vykonávania triedeného zberu komunálneho odpadu pre biologicky rozložiteľný kuchynský odpad a spôsobu spätného zberu odpadových pneumatík.*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **159** zo dňa **11.12.2020**

Obecné zastupiteľstvo v Rúbani

**sa uznieslo**

na Všeobecne záväznom nariadení obce Rúbaň č. 4/2020 o nakladaní s komunálnymi odpadmi a drobnými stavebnými odpadmi na území obce Rúbaň

**8/ Žiadosť o poskytnutie dotácie na spracovanie územnoplánovacej dokumentácie**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Žiadosť o poskytnutie dotácie na spracovanie územnoplánovacej dokumentácie, ktorý tvorí prílohu zápisnice pod písmenom G. Obecné zastupiteľstvo v Rúbani schválilo Uznesením č. 146 zo dňa 25.09.2020 a Uznesením č. 154 zo dňa 11.11.2020 rozsah Zmien a doplnkov č. 1/2020 Spoločného územného plánu obcí Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan. V roku 2021 má obec zámer uchádzať sa o pridelenie dotácie na obstaranie týchto Zmien a doplnkov v schválenom rozsahu, v zmysle Zákona č. 226/2011 Z. z. o poskytovaní dotácií na spracovanie územnoplánovacej dokumentácie obcí v znení ďalších predpisov. Ministerstvo dopravy, výstavby a regionálneho rozvoja SR stanovilo podmienky podania žiadosti o dotáciu na spracovanie územnoplánovacej dokumentácie. Jednou z príloh žiadosti je uznesenie zastupiteľstva o súhlase, že proces obstarávania a schvaľovania územnoplánovacej dokumentácie potrvá najviac tri roky od uzatvorenia zmluvy o poskytnutí dotácie. Žiadosť o poskytnutie dotácie pre rok 2021 je potrebné predložiť ministerstvu najneskôr v lehote do 28.02.2021. V prípade úspešného vyhodnotenia žiadosti je dotácia poskytnutá vo výške 80% oprávnených nákladov. 20% nákladov na obstaranie územnoplánovacej dokumentácie, ktorými sa v prípade uzatvorenia zmluvy o poskytnutí dotácie na obstaraní podieľa obec Rúbaň, je súčasťou návrhu rozpočtu obce Rúbaň na rok 2021. Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **160** zo dňa **11.12.2020**

Obecné zastupiteľstvo v Rúbani

**1. berie na vedomie**

1. zámer a podmienky podania žiadosti o poskytnutie dotácie na obstaranie Spoločný územný plán obcí Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan - Zmeny a doplnky č. 1/2020 - návrh a čistopis
2. súhlas s ukončením procesu obstarávania a schvaľovania Spoločný územný plán obcí Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan - Zmeny a doplnky č. 1/2020 - návrh a čistopis do troch rokov od uzatvorenia zmluvy o pridelení dotácie.

**2. schvaľuje**

1. podanie žiadosti o poskytnutie dotácie na obstaranie Spoločný územný plán obcí Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan - Zmeny a doplnky č. 1/2020 - návrh a čistopis
2. súhlas s ukončením procesu obstarávania a schvaľovania Spoločný územný plán obcí Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan - Zmeny a doplnky č. 1/2020 - návrh a čistopis do troch rokov od uzatvorenia zmluvy o pridelení dotácie.

**9/ Zmluva o dielo na vypracovanie územnoplánovacej dokumentácie**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Zmluva o dielo na vypracovanie územnoplánovacej dokumentácie, ktorý tvorí prílohu zápisnice pod písmenom H. Poslancom bol v písomných podkladoch doručený návrh uznesenia s dôvodovou správou.

 Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

 Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **161** zo dňa **11.12.2020**

Obecné zastupiteľstvo v Rúbani

1. **berie na vedomie**

uzatvorenie Zmluvy o dielo na vypracovanie územnoplánovacej dokumentácie medzi objednávateľom: Obec Rúbaň a zhotoviteľom: Ing. arch. Janka Privalincová, sídlo Azalková 11, 949 01 Nitra v celkovej cene 6400 EUR

1. **schvaľuje**

uzatvorenie Zmluvy o dielo na vypracovanie územnoplánovacej dokumentácie medzi objednávateľom: Obec Rúbaň a zhotoviteľom: Ing. arch. Janka Privalincová, sídlo Azalková 11, 949 01 Nitra v celkovej cene 6400 EUR

**10/ Memorandum o spolupráci na príprave a implementácii Integrovanej územnej stratégie Strategicko-plánovacieho regiónu Nové Zámky ako súčasti Integrovanej územnej stratégie Nitrianskeho samosprávneho kraja**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Memorandum o spolupráci na príprave a implementácii Integrovanej územnej stratégie Strategicko-plánovacieho regiónu Nové Zámky ako súčasti Integrovanej územnej stratégie Nitrianskeho samosprávneho kraja, ktorý tvorí prílohu zápisnice pod písmenom I.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

 Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **162** zo dňa **11.12.2020**

Obecné zastupiteľstvo v Rúbani

**berie na vedomie**

Memorandum o spolupráci na príprave a implementácii Integrovanej územnej stratégie Strategicko-plánovacieho regiónu Nové Zámky ako súčasti Integrovanej územnej stratégie Nitrianskeho samosprávneho kraja

**11/ Rôzne**

Starostka obce, Ing. Štěpánka Zacharová podala tieto informácie:

Sčítanie domov a bytov na území obce Rúbaň bolo úspešne ukončené.

Sčítanie obyvateľstva sa má vykonať v dňoch 15.2.2021 - 31.3.2021. Obec má povinnosť vytvoriť kontaktné miesto. Kontaktné miesto v našej obci bude vytvorené na obecnom úrade, zodpovedný pracovník bude poskytovať služby pre občanov – asistované sčítanie každý pracovný deň, a to v pondelok, utorok, štvrtok a piatok v dobe od 15.00 hodiny do 16.00 hodiny a v stredu v dobe od 15.00 hodiny do 17.00 hodiny.

Zmluva na finančnú podporu z verejných zdrojov poskytovaných Fondom na podporu umenia na projekt **„Rozšírenie knižničného fondu Obecnej knižnice v Rúbani“** vo výške **2 000,00 EUR už bola obidvomi stranami podpísaná. Schválené finančné prostriedky je možné použiť do 31.03.2021.**

Listom zo dňa 26.10.2020 sme požiadali Nitriansky samosprávny kraj o zaradenie nebezpečnej 90 stupňovej zákruty na ceste č. III/1506 v obci Rúbaň do plánu opráv NSK. Odpoveď nám bola doručená Regionálnou správou a údržbou ciest Nitra, a.s. a Úradom Nitrianskeho samosprávneho kraja v znení, že nebezpečná 90 stupňová zákruta na ceste č. III/1506 v obci Rúbaň bude zaradená do opráv v najbližšom plánovacom období.

Nakoľko naša obec z dôvodu súčasnej epidemiologickej situácie nerealizovala projekt z dotácie NSK vo výške 600 EUR, oznámila túto skutočnosť zodpovednému zamestnancovi NSK.

Európa bližšie občanom - v súvislosti s prípravou NSK na čerpanie prostriedkov EÚ v programovom období 2021-2027  naša obec predložila projektový návrh zameraný na „Rozvoj ostatnej kultúrnej infraštruktúry“ s názvom „Kultúrne a turistické centrum Rúbaň“ . Zámerom projektu je vytvorenie turisticko-kultúrneho centra s osobitným zreteľom na vinohradnícke a vinárske bohatstvo obce v podpivničenej časti kultúrneho domu – jestvujúcej pivnice.

Maďarskou vládou boli pre našu obec poskytnuté jednorazové rúška v počte 2000 ks.

Dňa 9.12.2020 sme podali na Environmentálny fond žiadosť o poskytnutie nenávratných finančných prostriedkov na projekt „Podpora domáceho kompostovania v obci Rúbaň“ vo výške 37 224 EUR. V prípade úspešnosti by dotácia bola použitá na nákup kompostérov.

Pesničkárka a textárka detských piesní pani Zsusza Szunyog požiadala našu obec o finančnú podporu, ktorá by bola použitá na vydanie CD nosiča.

*Návrh na uznesenie*

*Obecné zastupiteľstvo v Rúbani*

*schvaľuje*

*pre pani Zsuzsu Szunyog, pesničkárku a textárku detských piesní finančnú podporu vo výške 50 EUR na vydanie CD nosiča*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **163** zo dňa **11.12.2020**

Obecné zastupiteľstvo v Rúbani

**schvaľuje**

pre pani Zsuzsu Szunyog, pesničkárku a textárku detských piesní finančnú podporu vo výške 50 EUR na vydanie CD nosiča

Starostka obce dala priestor poslancom na tlmočenie nápadov, názorov.

*PaedDr. Kristína Pócsová, poslanec:*

* *tento rok bol chudobný na kultúrne podujatia*

*Ing. Štěpánka Zacharová, starostka obce*

* *plánované kultúrne podujatia boli zrušené kvôli pandémii*

*Ing. Zoltán Tamašek, poslanec:*

* *v mene všetkých poslancov sa poďakoval starostke obce, že dbá na hodnoty*

**12/ Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila. Vyjadrila vďaku poslancom za vykonanú prácu a dobrú spoluprácu, podporu v roku 2020 a do roku 2021 popriala všetko najlepšie.

Erika Csölleová Ing. Štěpánka Zacharová

prednostka úradu starostka obce

Overovatelia: Imrich Petrík

Aneta Vašová

Zapisovateľka: Helena Kanyicsková